
REFERAT DE APROBARE A PROIECTULUI DE HOTĂRÂRE
Sectiunea 1 
Titlul proiectului de hotărâre
Proiect de hotărâre 
privind declanșarea procedurii pentru selecția administratorului societății UZINA ENERGIE SOLARĂ TIMIȘOARA S.R.L. 
		
Sectiunea a 2 - a 
Motivul emiterii proiectului de hotărâre

1. Descrierea situației actuale
Prin Hotărârea Consiliului Local al Municipiului Timișoara nr. 719/27.12.2022 a fost aprobată înființarea Societății UZINA ENERGIE SOLARĂ TIMIȘOARA S.R.L., în prezent, această societate fiind administrată de un administrator provizoriu numit de asociatul unic.
Societății UZINA ENERGIE SOLARĂ TIMIȘOARA S.R.L. a fost înregistrată la Oficiul Registrului Comerțului de pe lângă Tribunalul Timiș sub nr. cu nr. J35/461/03.02.2023, având CUI 47568962 și sediul social în mun. Timișoara, Bulevardul Take Ionescu, nr. 51, spațiul S6, etaj 1, Județul Timiș.
În cazul în care autoritatea publică tutelară propune candidaţi pentru funcţiile de administrator ai societăților, aceste propuneri sunt făcute în baza unei selecţii prealabile efectuate de o comisie formată din specialişti în recrutarea resurselor umane. Astfel, a fost aprobată componența Comisie de selecție prin HCL nr. 64/2021, modificată prin HCL 341/2022.
Declanşarea procedurii de selecţie a membrilor consiliilor de administraţie se realizează, în conformitate cu prevederile art. 3 din Anexa nr. 1 a HG nr. 722/2016 pentru aprobarea Normelor metodologice de aplicare a unor prevederi din OUG nr. 109/2011 privind guvernanţa corporativă a întreprinderilor publice, la data la care autoritatea publică tutelară emite actul administrativ în acest sens.
Potrivit dispoziţiilor prevăzute la art. 1 din Anexa 1c la Hotărârea de Guvern nr. 722/2016 pentru aprobarea Normelor metodologice de aplicare a unor prevederi din Ordonanţa de Urgenţă a Guvernului nr. 109/2011 privind guvernanţa corporativă a întreprinderilor publice,  se impune întocmirea scrisorii de așteptări, „care face parte din setul de documente obligatorii cu care începe procesul de selecţie a membrilor consiliului şi directorilor/membrilor directoratului pentru întreprinderile publice, document de lucru care conţine performanţele aşteptate de la organele de administrare şi conducere şi politica acţionariatului privind administrarea şi conducerea întreprinderii publice”.

2. Schimbări preconizate și rezultate așteptate
În temeiul art. 3 pct.-ul 2 lit. b) și lit. c) din OUG nr. 109/2011 privind guvernanţa corporativă a întreprinderilor publice, autoritatea publică tutelară propune, în numele unităţii administrativ-teritoriale, candidaţi pentru funcţia de administrator al societății și întocmește scrisoarea de așteptări.
		Astfel, administratorul societății este desemnat de adunarea generală a asociaților, în conformitate cu normele de guvernanță corporativă.

3. Concluzii
	În concluzie, considerăm că este oportună iniţierea unui proiect de hotărâre privind declanșarea procedurii pentru selecția administratorului societății UZINA ENERGIE SOLARĂ TIMIȘOARA S.R.L. 
		



         Primar,						         Administrator Public,		   Dominic Fritz					             Matei Creiveanu





Director Economic,
  Steliana Stanciu

